Lierberget hoppsenter

Så du etter Lerberget i Trysil?

Lierberget hoppsenter er et skihoppanlegg i Hamar kommune i Innlandet. Det ligger ved gården Lier i Vang, ca. 10 kilometer fra Hamar sentrum. Anlegget er i 2012 under ombygging, og skal stå ferdig til bruk i desember 2012 med fire hoppbakker på K70, K40, K25 og K15. Høsten 2015 skal bakkene få plastdekke slik at de også kan brukes i sommerhalvåret. Hoppanlegget er eid av Vang Skiløperforening, Furnes Skiløperforening og Nordbygda/Løten Ski.

Tidligere besto hoppanlegget av en hoppbakke. Fra gammelt av en 60-metersbakke (Gjørsliberget), som senere ble erstattet av Lierberget, størrelse K84. K84-bakken ble bygd som 70 metersbakke i 1968 og ombygd i 1985/86 og 1995. Bakken var arena for hoppkonkurransene under junior-VM på ski i 1989, og hadde også renn i den norske hoppuka på 1970-tallet og europacupen (nå kontinentalcupen) i 1981/82.

Det siste større rennet som ble arrangert der var «Hein Sigurds minnerenn» i 1994, der man samlet norske og utenlandske utøvere i et arrangement til minne om Hein Sigurd Rindal, som mistet livet under trening i Marikollen i 1993. Hoppanlegget sto ubrukt og til forfalls fra 1997, og i 2004 ble deler av tilløpet i K84-bakken revet. Riving av det gamle anlegget ble fullført våren 2012 i forbindelse med bygging av det nye anlegget.

Nye Lierberget hoppsenter ble offisielt åpnet 29. desember 2012 av Hamars ordfører Morten Aspeli. Første offisielle renn var Oddvar-rennet 12. januar 2013. Lierberget Hoppsenter tok over Hovedlandsrennet 2014 pga. lite snø i Stryn, noe som gjorde at Markane IL måtte kaste inn håndklede. Så Vang Skiløperforening i samarbeid med de tre eierklubbene tok på seg arrangementet på kort varsel. Det ble også arrangert Rekrutt Cup samme året.

Bakkerekorden i den gamle K84-bakken var 90,5 meter, satt av Noriaki Kasai (Japan) og Stian Kvarstad (Norge) under junior-VM 17. mars 1989. I den nye K70-bakken er rekorden 79 meter, satt av Audun Markeng (Norge) 12. februar 2013.

Viktige renn
Den norske hoppuka
 År Vinner 1975  Toni Innauer 1976  Toni Innauer 1977  Johan Sætre 1978  Roger Ruud

Junior-VM
 Dato Vinner  Andre Tredje Type renn 15. mars 1989  Østerrike
Andi RauschmeierAlexander PointnerMarkus SteinerHeinz Kuttin  Jugoslavia
Goran JanusMarjan KroparFranci PetekPrimož Kopač  Norge
Øyvind BergErlend SchumannHenning WoldKent Johanssen Junior-VM, lagkonkurranse 18. mars 1989  Kent Johanssen  Andi Rauschmeier  Staffan Tällberg Junior-VM

NM
 Dato Vinner  Andre Tredje Type renn 1973 Lars Grini ogFrithjof Prydz Bent Tomtum NM, normalbakke 1977 Johan Sætre Per Bergerud Tom Sandberg NM, normalbakke 1986 Roger Ruud Rolf Åge Berg Ole Bremseth NM, normalbakke 1988 Sør-Trøndelag
Rolf Åge BergTrond Jøran PedersenHroar StjernenOle Christian Eidhammer Hedmark
Torbjørn LindemarkJan Henning SkaretStein GrubenJon Inge Kjørum Buskerud
Ole BremsethClas Brede BråthenStein Erik TveitenOle Gunnar Fidjestøl NM, lagkonkurranse, normalbakke

Kilder
Hamar Arbeiderblad: Et kjempeløft for hoppsporten (papiravisen, 25. september 2012, s. 18-19)
Skisprungschanzen-Archiv: Hamar/Vang
Skisprungschanzen-Archiv: All time results (15. april 2012)
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6 (s. 336-337)

Kategori:Idrettsanlegg i Hamar
Kategori:Hoppbakker i Norge
Kategori:Skianlegg i Innlandet